Projektas

LIETUVOS RESPUBLIKOS VYRIAUSYBĖ

NUTARIMAS

DĖL VALSTYBINĖS KITOS PASKIRTIES ŽEMĖS SKLYPO PERDAVIMO PATIKĖJIMO TEISE AKCINEI BENDROVEI „LIETUVOS GELEŽINKELIAI“

2018 m. _________ __ d. Nr. ____

Vilnius

Vadovaudamasi Lietuvos Respublikos geležinkelių transporto kodekso 9 straipsnio 3 dalimi ir 23 straipsnio 1 dalimi, Lietuvos Respublikos žemės įstatymo 7 straipsnio 3 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 1 dalimi, 10 straipsnio 4 dalimi, įgyvendindama Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, Lietuvos Respublikos Vyriausybė n u t a r i a:

1.	Perduoti akcinei bendrovei „Lietuvos geležinkeliai“ Nacionalinės žemės tarnybos prie Žemės ūkio ministerijos patikėjimo teise valdomą valstybinės kitos paskirties žemės sklypą Pakruojo r. sav., Klovainių sen., Meilūnų k. (unikalus numeris – 4400-4532-3806, kadastrinis numeris – 6501/0008:184, sklypo plotas – 0,0668 hektaro, naudojimo būdas – susisiekimo ir inžinerinių tinklų koridorių teritorijos, likutinė vertė 2018 m. – 100,00 (vienas šimtas) eurų), valdyti, naudoti ir disponuoti juo patikėjimo teise – keliui įrengti, kuris reikalingas privažiuoti prie viešosios geležinkelių infrastruktūros objekto – geležinkelio – atvykimo-išvykimo kelio Nr. 2 (unikalus numeris – 4400-0821-5929).

2.	Įgalioti Nacionalinės žemės tarnybos prie Žemės ūkio ministerijos Pakruojo skyrių sudaryti su akcine bendrove „Lietuvos geležinkeliai“ 1 punkte nurodyto valstybinės žemės sklypo patikėjimo sutartį ir pasirašyti šio valstybinės žemės sklypo perdavimo–priėmimo aktą.

Ministras Pirmininkas
Susisiekimo ministras